Fejlec_uj_Habis_L

**Előterjesztés**

**a Gyermekjóléti és Bölcsődei Igazgatóság valamint**

**az Egri Szociális Szolgáltató Intézmény magasabb vezetői beosztásának betöltéséről**

**Tisztelt Közgyűlés!**

Az Eger Megyei Jogú Város Önkormányzata által fenntartott Gyermekjóléti és Bölcsődei Igazgatóság, a Családsegítő Intézet, valamint az Idősek Berva-völgyi Otthona jelenlegi vezetőinek intézményvezetői megbízása 2015. december 31. napjával megszűnik.

A szociális és a gyermekjóléti feladatok áttekintéséről szóló előterjesztés alapján a Közgyűlés – intézmény, és intézményegységek beolvadásával - az eddigi három helyett két intézmény működtetését határozta el 2016. január 1-től.

Az Idősek Berva-völgyi Otthona vezetője, Törőcsikné Király Margit a társadalombiztosítási nyugellátásról szóló 1997. évi LXXXI. törvény 18. § (2a) bekezdés a) pontjában meghatározott feltételeket teljesítette. Ennek megfelelően a közalkalmazottak jogállásáról szóló 1992. évi XXXIII. törvény (a továbbiakban: Kjt.) 30. § (4-5) bekezdés alapján - kérésére - a Közgyűlés felmentette.

A Kjt. 20/B. § értelmében szükségessé vált az intézményvezetői (magasabb vezetői) beosztások ellátásra szóló pályázati eljárások lefolytatása.

A két intézményvezetői munkakör pályázati eljárására vonatkozó szabályokat a Kjt., a közalkalmazottak jogállásáról szóló 1992. év XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Kormányrendelet (a továbbiakban: Vhr.) határozza meg. A Gyermekjóléti és Bölcsődei Igazgatóság vezetője esetében pedig a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM. rendelet (a továbbiakban: NM. rendelet), az Egri Szociális Szolgáltató Intézmény vezetője képzettsége tekintetében a személyes gondoskodást nyújtó intézmények szakmai feladatairól és működésük feltételeiről szóló 1/2000. (I. 7.) SzCsM. rendelet (a továbbiakban: SzCsM. rendelet) előírásai irányadóak.

A Kjt. 23. § (3) bekezdése alapján a legfeljebb 5 évig terjedő határozott időre szóló, magasabb vezetői megbízásra vonatkozó pályázatok szabályszerűen meghirdettük, a pályázati eljárást lefolytattuk.

A **Gyermekjóléti és Bölcsődei Igazgatóság** magasabb vezetői beosztásának betöltésére Szurominé Balogh Mónika, az intézmény jelenlegi igazgatója és Tóth Helga az intézmény Családok Átmeneti Otthonának vezetője nyújtott be pályázatot.

Szurominé Balogh Mónika

Eszterházy Károly Főiskolán szerzett, Csecsemő- és kisgyermeknevelő (BA) és Kora gyermekkor pedagógiája szakirány (MA) diplomával rendelkezik, jelenleg „gyakorlatvezető mentorpedagógus az iskoláskor előtti nevelés és gondozás intézményeiben” szakterületen pedagógus szakvizsgára felkészítő szakirányú továbbképzésben vesz részt.

Felsőfokú végzettséget vagy felsőfokú szakmai képesítést igénylő, a gyermekvédelem területén betöltött munkakörben szerzett szakmai gyakorlatának kezdete 2008.

A pályázó Kjt., a Vhr., és a NM. rendeletben előírt feltételeknek megfelel, a pályázati kiírásban előírt feltételeket teljesítette.

Tóth Helga

Eötvös Loránd Tudományegyetem szerzett tanácsadó szakpszichológus, Szegedi Tudományegyetem Bölcsészettudományi Karán szerzett pszichológus (a gyermekkor és a nevelés pszichológiája – személyiség- és klinikai pszichológia) diplomával rendelkezik.

Felsőfokú végzettséget vagy felsőfokú szakmai képesítést igénylő, a gyermekvédelem területén betöltött munkakörben szerzett legalább 5 éves szakmai gyakorlatát igazolta.

A pályázó Kjt., a Vhr., és a NM. rendeletben előírt feltételeknek megfelel, a pályázati kiírásban előírt feltételeket teljesítette.

Az **Egri Szociális Szolgáltató Intézmény** magasabb vezetői beosztásának betöltésére Külvári Anikó az intézmény szakmai igazgatóhelyettese és dr. Szepesi Krisztina az intézmény jogásza nyújtott be pályázatot.

Külvári Anikó

A Nemzeti Közszolgálati Egyetem szociális igazgatás szakirányú továbbképzési szakon szociális szakigazgatás szervezető szakképzettséget, a Debreceni Kossuth Lajos Tudományegyetemen (orosz nyelv és irodalom szakos) tanári diplomát szerzett.

Felsőfokú végzettséget vagy felsőfokú szakmai képesítést igénylő, a gyermekvédelem és a szociális ellátás területén betöltött munkakörben szerzett 5 évet meghaladó szakmai gyakorlatot igazolt.

A pályázó Kjt., a Vhr., és a SzCsM. rendeletben előírt feltételeknek megfelel, a pályázati kiírásban előírt feltételeket teljesítette.

dr. Szepesi Krisztina

A Miskolci Egyetemen állam- és jogtudományi doktori diplomát szerzett.

Felsőfokú végzettséget vagy felsőfokú szakmai képesítést igénylő, a gyermekvédelem és a szociális ellátás területén működő intézményben szerzett 5 évet meghaladó közalkalmazotti jogviszonyt igazolt. Az ötéves szakmai gyakorlata teljesítésének igazolása tárgyában a Heves Megyei Kormányhivatal Építésügyi, Hatósági, Oktatási és Törvényességi Felügyeleti Főosztályának állásfoglalását kértük annak biztosítására, hogy a pályázó Kjt., a Vhr., és a SzCsM. rendeletben előírt feltételeknek maradéktalanul megfelel, a pályázati kiírásban előírt feltételeket teljesítette.

A pályázók hozzájárultak a napirend nyílt ülésen történő tárgyalásához.

A pályázati eljárás lefolytatásával összefüggő feladatokat, a Vhr. 1/A. § (3) bekezdése alapján az intézményvezető esetében a fenntartó önkormányzat jegyzője látta el.

A (9) bekezdés szerint a pályázatokat a pályázat előkészítője által esetenként összehívott bizottság véleményezi. A bizottság összetételére vonatkozóan a Közgyűlés határozatot hozott. A bizottság feladatait a Vhr. szabályai szerint kibővített Városi Szociális és Családügyi Bizottság látja el. A bizottsági tagok mellett részt vesz a pályázatot előkészítő jegyző vagy képviselője és magasabb vezetői beosztás esetén a szakmai érdek-képviseleti szövetség, illetőleg egyesület képviselője vagy a szakma szerint illetékes szakmai kollégium tagja is. Részt vettek a pályázatok elbírálásában

* Magyar Bölcsődék Egyesülete elnöke, Acsainé Végvári Katalin a Gyermekjóléti és Bölcsődei Igazgatóság igazgatói pályázata és a
* Szociális Szakmai Szövetség (a továbbiakban: 3Sz) képviselője, Földessy Judit mindkét intézmény vezetői pályázata tekintetében.

A Bizottság a pályázatokat megismerte, a kiírt feltételeknek megfelelő pályázókat személyesen 2015. december 14-én hallgatja meg és nyilvánít véleményt a pályázók alkalmasságáról.

A T. képviselők a pályázatokat megtekinthetik munkaidőben a Jegyzői Irodában.

Eger, 2015. december 11.

Habis László s.k.

polgármester

**Határozati javaslat:**

1.

A) Eger Megyei Jogú Város Önkormányzata Közgyűlése Szurominé Balogh Mónikát megbízza a fenntartásában működő Gyermekjóléti és Bölcsődei Igazgatóság igazgatói (magasabb vezetői) feladatainak ellátásával 2016. január 01. napjától 2020. december 31. napjáig.

Illetményét a Kjt., valamint a közalkalmazottak jogállásáról szóló 1992. év XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII.26.) kormányrendeletnek magasabb vezetőkre vonatkozó rendelkezései alapján a polgármester állapítja meg.

Határidő: 2015. december 31.

Felelős: Habis László polgármester megbízásából:

dr. Palotai Zsuzsanna irodavezető

B) Eger Megyei Jogú Város Önkormányzata Közgyűlése Tóth Helgát megbízza a fenntartásában működő Gyermekjóléti és Bölcsődei Igazgatóság igazgatói (magasabb vezetői) feladatainak ellátásával 2016. január 01. napjától 2020. december 31. napjáig.

Illetményét a Kjt., valamint a közalkalmazottak jogállásáról szóló 1992. év XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII.26.) kormányrendeletnek magasabb vezetőkre vonatkozó rendelkezései alapján a polgármester állapítja meg.

Határidő: 2015. december 31.

Felelős: Habis László polgármester megbízásából:

dr. Palotai Zsuzsanna irodavezető

2.

A) Eger Megyei Jogú Város Önkormányzata Közgyűlése Külvári Anikót megbízza a fenntartásában működő Egri Szociális Szolgáltató Intézmény igazgatói (magasabb vezetői) feladatainak ellátásával 2016. január 01. napjától 2020. december 31. napjáig.

Illetményét a Kjt., valamint a közalkalmazottak jogállásáról szóló 1992. év XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII.26.) kormányrendeletnek magasabb vezetőkre vonatkozó rendelkezései alapján a polgármester állapítja meg.

Határidő: 2015. december 31.

Felelős: Habis László polgármester megbízásából:

dr. Palotai Zsuzsanna irodavezető

B) Eger Megyei Jogú Város Önkormányzata Közgyűlése dr. Szepesi Krisztinát megbízza a fenntartásában működő Egri Szociális Szolgáltató Intézmény igazgatói (magasabb vezetői) feladatainak ellátásával 2016. január 01. napjától 2020. december 31. napjáig.

Illetményét a Kjt., valamint a közalkalmazottak jogállásáról szóló 1992. év XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII.26.) kormányrendeletnek magasabb vezetőkre vonatkozó rendelkezései alapján a polgármester állapítja meg.

Határidő: 2015. december 31.

Felelős: Habis László polgármester megbízásából:

dr. Palotai Zsuzsanna irodavezető